例如，有個網站提供個文件俾人下載，有人通過唔安全嘅網絡環境下載咗個文件，想保證個文件傳輸過程中無俾人喐過，噉佢就可以自己計一下個文件嘅數碼指模，然之後同個網站上面寫出來個數碼指模比較一下，如果一樣，就可以放心噉用下載咗嘅文件喇。為咗保證網站道睇到嘅數碼指模本身係信得過，需要有一個加密嘅網絡連接，例如HTTPS。爾個過程係密碼學入面信任鏈（chain of trust）嘅一個例子。由於數碼指模係一個好短嘅字串（無論個文件本身幾大，數碼指模都係一行寫得嗮），兼且計起身好快，所以同比較文件內容本身相比，比較數碼指模會有效率好多。